**PREDUPISI U 1. RAZRED OSNOVNE ŠKOLE ŠIJANA - 2023./2024. ŠKOLSKA GODINA**

U prvi razred osnovne škole u školskoj godini 2023./2024. na području Istarske županije upisuju se djeca koja do 01. travnja 2023. godine imaju navršenih šest godina života i to djeca rođena **od 1. travnja 2016. godine do 31. ožujka 2017. godine**, kao i djeca kojoj je prošle školske godine odgođen upis u osnovnu školu ili iz drugih razloga nisu upisana u osnovnu školu, a školski su obveznici.

Predupisi djece u prvi razred Osnovne škole Šijana Pula obavljat će se **25., 26., i 27. siječnja 2023. godine i to:**

* **elektronskim putem ispunjavanjem svih potrebnih podataka na poveznici**

[**https://forms.office.com/e/1ZX9zsdewB**](https://forms.office.com/e/1ZX9zsdewB)

* **pozivom na telefonski broj 099 390 6766 (broj stručne službe škole) od 8 do 12 sati.**

Mole se roditelji/skrbnici da pri telefonskom pozivu pripreme:

* **Adresu**prebivališta ili boravišta djeteta i roditelja/skrbnika
* **Datum rođenja djeteta**
* **Spol djeteta**
* **OIB djeteta**
* **OIB roditelja**
* **Broj mobitela roditelja**
* **E - mail roditelja**
* **Posebne napomene o djetetu** (eventualne zdravstvene teškoće ili teškoće u razvoju djeteta, razmatranje potrebe za odgodom upisa u prvi razred i slično)

***PRIJEVREMENI UPIS***

Roditelji odnosno skrbnik/ca djeteta rođenog od 01. travnja 2017. godine do 31. prosinca 2017. godine mogu najkasnije do 31. ožujka 2023. godine podnijeti zahtjev za uvrštenje djeteta u popis školskih obveznika za upis u l. razred osnovne škole pismenim putem (pisarnici, Splitska 14, Pula). Upravni odjel za obrazovanje, sport i tehničku kulturu Istarske županije donosi rješenje o prijevremenom upisu u prvi razred osnovne škole za pojedino dijete.

***LIJEČNIČKI PREGLED***

Po izvršenom predupisu roditelju/skrbniku će se uputiti pismeni ili telefonski poziv za pregled djeteta kod nadležnog školskog liječnika (dr. Kristina Jelenić, dr. med spec. školske i adolescentne medicine, Nazorova 23, Pula)

***UPIS DJETETA U ŠKOLU S DRUGOG UPISNOG PODRUČJA***

**Molimo Vas da svoje dijete predupišete u školu kojoj pripadate prema upisnom području.**

Ukoliko iz opravdanog razloga želite upisati dijete u našu školu, a ne pripadate našem upisnom području (dijete nema boravište/prebivalište na upisnom području Osnovne škole Šijana Pula) našoj školi - OŠ Šijana Pula podnosite **Zahtjev za premještaj** koji se nalazi u prilogu (pod opširnije). Potpisani i skenirani zahtjev  trebate elektronskim putem poslati na službenu elektroničku poštu škole ([os-sijana.pu@skole.hr](mailto:os-sijana.pu@skole.hr)).